Olga Merino

Olga Merino López (Bartzelona, 1965) gaztelaniaz idazten duen kazetari, artikulugile eta eleberrigile katalana da.

Biografia 
Olga Merino Bartzelonan jaio zen 1965ean. Informazio Zientziak eta Latinoamerikako Historia eta Literaturako espezializazio master bat ikasi zituen Erresuma Batuan. Londresen eta Moskun bizi izan da; Moskun korrespontsala izan zen bost urtez El Periódico de Catalunya egunkariarentzat, eta sobietar erregimenetik merkatu-ekonomiarako trantsizioa bizi izan zuen. 1999an bere lehen eleberria argitaratu zuen, Cenizas Rojas, kritika arrakasta handiz, eta 2004an, berriz, Espuelas de papel. 2006an Vargas Llosa NH saria eskuratu zuen Arauak arauak dira ipuin bildumagatik. Bere eleberriak italierara, nederlanderara eta ingelesera itzuli dira.

Obra 
 1999: Cenizas rojas (Ediciones B)
 2004: Espuelas de papel (Alfaguara)
 2006: Las normas son las normas ipuin bilduma, Vargas Llosa NH saria.
 2012: Perros que ladran en el sótano (Alfaguara)
 2020: La forastera (Alfaguara)
 2021: Cinco inviernos (Alfaguara)

Erreferentziak

Kanpo estekak 

XX. mendeko emakume idazleak
XXI. mendeko emakume idazleak
Kataluniako eleberrigileak
Kataluniako ipuingileak
Kataluniako kazetariak
Emakume idazleak
Bartzelonarrak
Gaztelaniazko idazleak
Emakume eleberrigileak